కౌశల్ సిల్వా

జయన్ కౌశల్ సిల్వా (జననం 1986, మే 27) శ్రీలంక టెస్ట్ క్రికెటర్. సింహళీస్ స్పోర్ట్స్ క్లబ్,శ్రీలంక జాతీయ జట్టు కోసం ఆడాడు. 2001/02 సీజన్‌లో ఫస్ట్ క్లాస్ అరంగేట్రం చేశాడు. కుడిచేతి వాటం వికెట్ కీపర్ బ్యాట్స్‌మెన్ గా రాణించాడు.

దేశీయ క్రికెట్ 
2018 మార్చిలో 2017–18 సూపర్ ఫోర్ ప్రావిన్షియల్ టోర్నమెంట్ కోసం కొలంబో జట్టులో ఎంపికయ్యాడు. 2018–19 ప్రీమియర్ లీగ్ టోర్నమెంట్‌లో సింహళీస్ స్పోర్ట్స్ క్లబ్ తరపున ఎనిమిది మ్యాచ్‌లలో 950 పరుగులతో అత్యధిక పరుగుల స్కోరర్‌గా నిలిచాడు. 2019 ఫిబ్రవరిలో శ్రీలంక క్రికెట్ ఇతన్ని 2017–18 ప్రీమియర్ లీగ్ టోర్నమెంట్‌లో బెస్ట్ బ్యాట్స్‌మెన్‌గా పేర్కొంది.

అంతర్జాతీయ క్రికెట్ 
2009 నుండి శ్రీలంక ఎ జట్టులో సభ్యుడిగా ఉన్న సిల్వా 2011 అక్టోబరులో పాకిస్తాన్‌తో జరిగిన సిరీస్‌లో తన టెస్టు అరంగేట్రం చేశాడు. 2011 చివరిలో శ్రీలంక దక్షిణాఫ్రికా పర్యటనకు ఎంపికయ్యాడు, కానీ మొదటి టెస్ట్ తర్వాత తొలగించబడ్డాడు. 2014 జనవరి 27న బంగ్లాదేశ్‌పై ఢాకాలో తన తొలి టెస్టు సెంచరీని సాధించాడు. 2018 మేలో 2018–19 సీజన్‌కు ముందు శ్రీలంక క్రికెట్ ద్వారా జాతీయ కాంట్రాక్ట్‌ను పొందిన 33 మంది క్రికెటర్లలో అతను ఒకడు.

వ్యక్తిగత జీవితం 
2014, ఏప్రిల్ 18న కొలంబోలోని హిల్టన్‌లో శ్రీలంక టెలిడ్రామా నటి, గాయని భాగ్య హెట్టియారాచ్చితో కౌశల్ సిల్వా వివాహం జరిగింది.  కౌశల్ సిల్వా చెరుకా వీరకోన్‌ని తన గురువుగా భావిస్తాడు.

తలకు గాయం 
2016 ఏప్రిల్ 24న, పల్లెకెలె క్రికెట్ స్టేడియంలో ప్రాక్టీస్ మ్యాచ్ సందర్భంగా కౌశల్ తలపై (షార్ట్ లెగ్ వద్ద ఫీల్డింగ్ చేసినపుడు తల వెనుక వైపు బంతి తగిలింది) గాయమైంది.  మరుసటి రోజు అతను గాయాలు, తేలికపాటి గాయాల నుండి త్వరగా కోలుకోవడంతో డిశ్చార్జ్ అయ్యాడు.

మూలాలు

బాహ్య లింకులు 
 
 Kaushal Silva 's profile page on Wisden

జీవిస్తున్న ప్రజలు
1986 జననాలు
శ్రీలంక వ్యక్తులు
వికెట్ కీపర్లు
శ్రీలంక టెస్ట్ క్రికెట్ క్రీడాకారులు
శ్రీలంక క్రికెట్ క్రీడాకారులు